OSCEC

El Órgano de Seguimiento y Coordinación del Extremeño y su Cultura (OSCEC), en estremeñu Órganu de siguimientu i cordinación del estremeñu i la su coltura es un organismu montau el 25 hebreru de 2011 que tien comu ojetivu el estudiu i el arrecuperaeru de la coltura estremeña. El organismu precura la revitalizacion delas lenguas vernáculas (estremeñu, fala i portugués rayanu) i la proteción del patrimoñu coltural i natural d'Estremaúra. Hata 2018 hue presienti Ismael Carmona. Dendi 2018 el su presienti es Daniel Gordo.

 Organización 
El OSCEC está organizau en tres comissionis temáticas, la de lengua, la de literatura i la de coltura. La primel s'ocupa del estudiu las luengas própias d'Estremaúra i en una ortografia unificá pal estremeñu. 

La comissión de literatura s'ocupa ena devulgación los testus literarius escrevius en anguna d'estas luengas, mentris que la comissión de coltura landea el arrecuperaeru de los aspetus colturalis tradicionalis d'Estremaúra.
 Atijus p'ahuera 
Web oficial

Categoría:OSCEC